
Ce a fost, ce este, ce poate fi lașul 


Conferinţă ţinută în Aula Universităţii din laşi, 
la 6 Aprilie 1935 


lubiţi ascultători, nu ştiu dacă această sală îşi aduce 
aminte de mine, eu însă îmi aduc aminte de dânsa. Imi 
aduc aminte în legătură cu multe momente din viaţa 
mea destul de lungă, pentru unii chiar prea lungă, prea 
lungă pentru anumite interese, prea lungă pentru anu- 
mite ingratitudini. Nu ştiu dacă această sală îşi aduce a- 
minte de mine, dar eu îmi aduc aminte de dânsa şi nu 
pentru momentele din viața mea de student, când Uni- 
versitatea era într'un lăcaş cu mult mai modest. Intram 
prin poarta fanariotă dela începutul secolului, al XIX-lea 
deasupra căreia era scrisă o maximă, care sa uitat pu- 
ţintel în domeniul pe care-l privia această maximă, şi 
acolo, în nişte odăi foarte mici, foarte sărace erau şi u- 
nele fantasme domneşti care rătăciau prin odăi, prin 
culoare, şi care ne învățau tot atâta cât şi lecţiile pro- 
fesorilor dela Universitate. Dar odăile represintau fä- 
ră'ndoială tot ceia ce putea fi mai simplu, şi mulţi 
dintre noi nu-şi dădeau seama că acolo unde se găsesc, 
sunt cămările unde se împărţia dreptatea ţării şi era loc 
de sfat domnesc. Dar între Universitatea aceasta nouă, fe- 
ricită, care primeşte adause, după ce a trecut prin multe 
peripeții, şi între amintirile mele de tinereţă nu este nicio 
legătură, poate că eu, dacă aş fi făcut-o, aş fi făcut-o 
ceva mai modestă, ceva mai practică. 

Sunt iubitorul lucrurilor care nu strălucesc, dar din 
care poate ieşi un altar. Dar aici chiar, în această Aulă 
am vorbit de multe ori. Odată — când nu era sufragiul 
universal şi când intra cineva pe alte drumuri de cât în- 
genunchind la toate pragurile demagogiei — era o vre- 

me când eram deputat de Iaşi şi hrăniam o popularitate 
cinstită prin lecţiile făcute în această Aulă chiar, unde 
prezentam anumite ideale ale mele în ce priveşte viitorul 
civilizaţiei româneşti ca elemente de bază, fundamen- 
tale. Căci era şi un fel de ţărănism în Iaşul de pe vremuri, 
care însemna şi legătura între gândul mieu şi inima mea 
şi între ceea ce este bun în lumea aceasta țărănească, 
care n'a fost niciodată pentru mine o colectivitate, o 
bandă electorală sau o massă, aşa cum se numeşte într'o 
anumită metafizică absolut străină de mine. Am fost as- 
cultat de-o lume care era tânără şi nici eu nu intrasem 
în vârsta mai înaintată, şi am cules dela cei cari mă as- 
cultau, din privirile, din atitudinile lor, îndemnul că- 
tre studii mai departe în această direcţie. 

Imi aduc aminte de un alt moment foarte frumos; 
din viața mea în care m'am găsit tot aici, după neînţele- 
gerea trecătoare între mine şi i acela dintre profesorii miei 
care a avut mai multă influenţă asupra mea şi mi-a dat 
mai multe idei. Intre mine şi Xenopol a fost un timp: 
când nu ne-am găsit pe acelaş drum şi, cum în sufletul 
omenesc pot să iasă de acolo şi anumite răceli, care să 
înainteze până la regretabile duşmănii, aici, în această 
Aulă m'am sărutat cu profesorul mieu de odinioară şi 
am făcut acea pace a sufletului mieu, de care m'am bu- 
curat atunci şi către care mă întorc azi cu un sentiment 
de înduioşare. 

Tot aici, în timpul războiului, atunci când după su- 
ferinţile neamului începeau a merge mai bine lucrurile 
pentru Ţara noastră, îmi aduc Ape de o neuitată sea- 
ră, în care era un frig îngrozitor, pe care nu l-a putut 
înlătura energia şi credinţa pe care o aduceam în ser- 
viciul cauzei româneşti. Era pe locul unde se găseşte a- 
cum Inalt Prea Sfinţia Sa, Mitropolitul, neuitatul rege 
Ferdinand, regele generaţiei mele, şi lângă el Regina Ma- 
ria, şi erau princesele aici. Ne pregătiam să ne întoarcem 
în Bucureşti şi aveam într'o ladă de stejar capul lui Mi- 
hai Viteazul. Poate sunteţi câţiva cari vă aduceţi aminte 
de seara aceia friguroasă şi plină de aşteptări aşa de 
sfinte, care ştergeau dureri aşa grozave. Am vorbit de 
Mihai Viteazul, de lupte, de triumfuri, de unitatea na- 

ţională şi apoi s'a făcut la Mitropolie slujbă, pentru ca 
să-l ducem mai târziu din loc în loc, până în mormân- 
tul dela mănăstirea Dealului, în care acel fugar după 
moarte, adăpostit o clipă aici la dv., a fost aşezat în mor- 
mântul de marmoră pe care i-l pregătisem de mult, spu- 
nând în inscripţie că aşteaptă împlinirea speranţelor : 
acele speranţe sfinte s'au împlinit, şi regele Ferdinand a 
desfăcut dela gât, după suggestia mea, crucea lui Mihai 
Viteazul şi a coborît-o în mormântul eroului. 

Vedeţi câte lucruri mă leagă de această sală, şi nu 
pot să-mi împiedec emoția, care nu mai este a generaţiei 
mele, hârşită în ce priveşte emoția, şi nu este totdeauna 
a generaţiilor acestora noi, care sunt pătrunse de cele 
mai frumoase sentimente, dar care poate nu au toate vi- 
braţiile pe care le aveam noi pe vremea când ne gân- 
diam într'o ţară mică la sforţările extraordinare care tre- 
buie făcute pentru ca națiunea aceasta să se găsească o- 
dată împreună, — aceasta era partea întâia —, jar — 
partea a doua — pentru ca, prin sfortšrile națiunii, prin 
muncă, prin cultură, iar nu prin mijloace artificiale, toa- 
tă tara aceasta să fie plină de sufletul si de voința noas- 
tră. 

Tânărul care a vorbit înaintea mea se plângea că 
Iaşul a fost părăsit de mulţi dintre acei a căror tinereţă 
-a fost legată aşa de strâns de dânsul : tinereţă de tot fe- 
lul, tinereţă de studii, dar şi o altă tinereţă într un dome- 
niu foarte intim şi duios, la care să-mi permiteţi să nu 
vorbesc, deşi încă şi acolo aş putea să păstrez o amintire 
vie a acelor timpuri. Se pare că mulţi leşeni, formaţi în 
Iaşi şi ca suflet şi ca inimă şi în ce priveşte cunoştinţile, 
nu se mai interesează de Iaşi. Vedeţi dvs., sunt două fe- 
luri de oameni : aceia cari vin şi când nu-i chemi sau nu 
înţeleg uneori ce sens a avut chemarea care s'a îndrep- 
tat către dânşii : i-ai poftit pe margine de scaun, ei s'au 
aşezat până în fund şi trebuie să întrebuinţezi toate si- 
lintile pentru a-i scoate de acolo; dar sunt alții cari aş- 
teaptă să-i chemi de trei ori pentru ca să vină odată. Lu- 
mea este politicoasă: te chiamă întâia oară de formă. Au 
venit la mine nişte tineri, încă din luna Ianuar, ca să mă 
invite, si le-am spus : „poate că voiu veni“; după aceea a 

fost a doua insistenţă, şi am început să mă gândesc că 
va fi ceva serios şi o făgăduială începea să se în- 
chege, apoi au venit şi a treia oară ; când te chiamă ci- 
neva de trei ori, nu mai ai nici-o bănuială, si vii. Sunt şi 
oameni cari vin aşa cum vin eu ; era să mă opresc la Ni- 
colina, ca să nu afle nimeni că am sosit, şi de acolo să 
mă strecor ca să vin numai la ceasurile şase aici. N'am. 
iubit niciodată sgomotul zădarnic care poate întovărăşi 
o viaţă : mie-mi plac iubirile discrete pe care le simţi în- 
trun anumit moment, şi nu iubirea care e revărsată aşa 
la tot pasul. De data aceasta, hotărît să mă ascund, am- 
ăzut că nu e uşor. 

S'a adaus şi un alt element. De câtăva vreme s'a al- 
cătuit în Bucureşti, pentru toată tara, un oficiu de tu- 
rism care nu trebuie confundat cu societăţile de turism 
de până acum. „Comisia Monumentelor Istorice“ și „Li-- 
ga Culturală, sprijinite şi pe Căile Ferate, au luat ini- 
țiativa unor călătorii care să poarte lumea doritoare de-a. 
cunoaşte ţara, din loc în loc. In acelaş timp am luat şi un 
grup de studenţi de-ai miei dela Bucureşti, cei mai buni 
studenţi de-ai miei, cari doresc să aibă un contact strâns 
cu studenţii dela Iaşi, şi un început sa făcut în acest 
sens. 

Adaug că ar fi de dorit ca profesorii din laşi să 
vină să vorbească din cînd în cînd la Bucureşti, şi pro- 
fesorii dela Bucureşti să vorbească la Iaşi, chiar dacă 
sar simţi mai slabi, — sunt şi profesori la noi mai slabi 
decît cei de aici, cum se poate întîmpla să fie şi unii pro- 
fesori dela dvs. cari să nu fie grozavi de tari; dar, ori- 
cum, sunt altfel, şi aceasta este marele folos pentru stu- 
denti, cari trebue să vadă materia din mai multe puncte 
de vedere şi din anumite laturi. Am mai venit cu fetele 
dela Vălenii de Munte, unde pînă acum sute de învăţă- 
toare, aparţinînd tuturor familiilor creştine ale Româ-: 
niei — fiindcă şcoala are un caracter tradiţional, — s'au 
format timp de unsprezece ani şi, de şi sala unde ele aw 
jucat „Hangiţa“ lui Goldoni era prea mică, n'am îndrăz- 
nit să vă invităm şi nu am fi avut îndrăzneala să cerent 
scena Teatrului Naţional. Acelaşi defect, discreţia, de 
care vă vorbeam. 

Asa încât ziua mi-am intrebuintat-o aşa, şi cred cà 
am  întrebuinţat-o bine, pentru că nici studenţii şi stu- 
dentele, nici fetele dela Vălenii-de-Munte nu vor uita 
ziua în care întîia oară au cunoscut monumentele Tasu- 
lui, fiind eu, dela ceasurile şapte şi jumătate necontenit 
între dînşii şi dîndu-li explicaţii. Sunt multe feluri de 
a-şi trăi cineva viaţa: eu mi-o trăiesc aşa şi-mi pare bine 
co trăiesc aşa, că am curajul să n'o trăiesc cum o trăiesc 
alţii. Iată, deci, explicaţia faptului de ce n'am venit îna- 
inte, de ce n'am îndrăznit să cred că venirea mea ar pu- 
tea să fie folositoare şi să întîmpine simpatia pentru care 
vă sunt sincer şi adînc recunoscător. Sunt un om încun- 
jurat de o legendă calomnioasă, pe care n'am căutat 
niciodată s'o înlătur, de o impopularitate pe care mă si- 
lesc din toate puterile s'o menţin ; de aceia mă vede ci- 
neva foarte rar, pentru că nu se întîlnesc oriunde inimi 
aşa de deschise ca acelea pe care le-am întîlnit în astă 
seară. 


Vin acum la materia însăşi a conferinţei mele, care 
este şi o conferință istorică. Acesta este meşteşugul 
mieu şi bogăţia mea. Voiu căuta să vă aduc ce am găsit 
mai solid şi mai serios de pe urma lungilor ani în cari 
am trăit cu trecutul, şi prezentul l-am înţeles în funcţiune 
de trecut şi în funcţiune de viitor, dar, din nenorocire, au 
fost în jurul mieu prea deseori oameni cari au cunoscut 
prezentul în funcţie numai de prezent şi n'au iubit tre- 
cutul, pentru că li se pare că nu ar avea valoare în pre- 
zent, prezentul acesta fiind al politicii, pentru răul aces- 
tei ţări, şi de aceia l-am lăsat în sama altora, cari au vre- 
me şi pentru aşa ceva. 

Conferinţa va fi de caracter istoric, dar, pentru că 
în gîndul mieu trecutul a fost legat de prezent şi îndrep- 
tarea către viitor n'a lipsit niciodată, va fi şi o judecată 
asupra acestui oraş sărac subt toate raporturile, care ar 
putea să fie, cu puţină silinţă, cu puţină înțelegere, cu 
câteva principii fixate dela început, cu o continuitate care 
nu există pînă acum, un admirabil oraş. De altfel, ca şi 
capitala României, de care, acum cîtăva vreme, vorbiam 
arătînd halul în care este Calea Victoriei cu acele „zgîrie 

nori“, cu acea arhitectură de seamantane înfăşurate de 
curele, pe care toţi tinerii arhitecţi o preferă arhitecturii 
monumentale din care ei înlătură orice fel de podoabă : 
astfel de zidiri iau locul vechilor case boiereşti, care, da- 
că nu totdeauna, în general samănă cu clădirile pe care 
le vedeţi în drumul ce urcă spre Copou. Casele boiereşti 
dispar, sunt date la pămînt cu o brutalitate fără păre- 
che, cum S'a dărîmat şi liceul Sfîntul Gheorghe, unde 
voiau să construiască nu ştiu ce lucru sovietic, pentru 
C.A.M., apoi s'a văzut că nu sunt bani şi acuma este vor- 
ba să se puie acolo iarbă, ca să pască toţi proştii cari au 
dărîmat clădirea cea veche. 

In scurta mea guvernare am reuşit să dau înapoi 
palatul Cantacuzino, să deschid drumul către Camera 
Deputaţilor, tăind, în dreapta şi în stânga, şi clădirile şi 
parte din grădina Patriarhiei, care a protestat atunci, 
dar cred că sa împăcat cu frumuseţa drumului de a- 
cum. Dar am avut de curînd prilejul să vorbesc, cu a- 
dâncă durere, de depozitul de lemne aşezat în faţa Aca- 
demiei Române şi chiar am dat un sfat studenţilor, pe 
care este bine să-l spun chiar şi aici: „O greşeală mare 
cînd faceţi grevă e că uitaţi cel mai mare depozit de pro- 
iectile din Bucureşti ; duceţi-vă acolo şi cu acelea vă pu- 
teţi lupta şi trei zile, aşa că n'ar mai îndrăzni nimeni să 
mai aşeze lemne acolo“. 

In acelaşi timp, lîngă palatul Cantacuzino este acum 
o urîtă clădire veche şi se găseşte un fel de teren vag, 
un maidan, care nu are nici-o întrebuințare, decît doar 
dacă s'ar face o colecţie de cîni şi pisici răposate cu care 
să-l populeze. 

Şi aici am văzut lucruri care ar semăna puţintel cu 
cele de care m'am agăţat la Bucureşti : ce de drumuleţe 
putrede, în care este noroiu amestecat cu animale, cu ve- 
getale, chiar lîngă admirabilul palat al lui Mihai Sturza, 
unde părintele director ne-a primit la seminariu cu atita 
prietenie ! La mai toate colţurile de stradă o uriciune al 
cării glod murdăreşte, al cării miros asfixiază, a cării 
lipsă de gust o primeşti ca palme pe obraz. 

Ca unul care am cutreierat multă lume, am văzut 
anume ce se poate face. Cu bani mulţi? Nu, cu bani 

foarte puţini, dar cu muncă raţională, cu muncă încor- 
dată şi cu ascultarea de cineva care nu este o personali- 
tate ieşită din alegeri sprijinite pe o demagogie oarecare, 
ci un om care a arătat că poate voi. Vin din Italia lui 
Mussolini, unde am văzut minunile care răsar în fiecare 
moment. Acum în urmă a fost la noi un profesor dela 
Constantinopol, dela „Istambul“, Elveţian aşezat acolo, 
ca profesor la Galata-Sarai, Domnul Mamboury, care 
mi-a lăsat un ghid al Capitalei celei noi a Turciei naţio- 
nale, Ankara. Nu vă puteţi închipui ce oraş minunat s'a 
făcut în mai puţin de zece ani de zile. Veţi zice : cu chel- 
tuială de averi mari ? De unde să aibă averi mari Chemal 
Atatürk, care a rămas doar cu populaţiile ţerăneşti din 
Asia Mică şi cu o bucată de Europă în mijlocul căreia se 
găseşte Constantinopolul sărăcit şi părăsit de atita vre- 
me? Toate lucrurile cele mari găsesc bani cînd sufletul 
este hotărît şi sigur şi îndeamnă la muncă, şi cînd este 
o inimă caldă, fără care tot ce cuprinde sufletul nu are 
nici-o valoare. Minuni de clădiri sau ridicat acolo. Nu 
şa adăugit un modern urit la vechile zidiri, ca în capi- 
tala Moldovei de odinioară, unde clădirile de rău gust, 
puse în faţa trecutului, reprezintă o ofensă şi un motiv 
de indignare ; astfel, aşa numita sală gotică—parcă Go- 
ţii ar fi fost cei mai teribili dintre barbari ! Un arhitect 
francez a aşezat peste o fațadă cu cărămizi goale şi nişte 
ferestre în jos, un coperiş de tinichea şi altul de pe care 
cad burlanele, şi a adăugit un imens turn în vîrful căruia 
se găsesc ferestruice fără destinaţie. Lucruri de nesufe- 
rit, care trebuie înlocuite, înlăturate. Aceasta mă duce 
către viitorul pe care-l cred posibil pentru Iaşi, potrivit 
cu o nouă formulă care se va întinde asupra ţării întregi 
în momentul cînd pasiunea, care nu-şi găseşte întotdea- 
una drumurile, se va disciplina şi în fiecare loc, pînă în 
ultimul sat, va fi acel spor de vitalitate romînească din 
ale cării legături, dela sat la sat, dela oraş la oraş, va 
ieşi Tara de care fără îndoială suntem vrednici şi pe care 
n'o avem. 


Să începem întîiu cu trecutul. Cum s'a întemeiat acest 
oraş ? Fiecare oraş trebuie să-şi aibă fizionomia sa, nu 

un oras ca alt oras, afară de unele ţări care au făcut gre- 
şeala de a-şi crea oraşele uniforme, ca Franţa de exem- 
plu, aşa încât cutare oraş din Sud are aceleaşi caractere 
pe care le áre Parisul sau un centru din Normandia ; ci 
fiecare oraş este încă în legătură cu cele dintiiu timpuri 
de desvoltare şi, pe de altă parte, cu vechea populaţie de 
unde a venit şi care are dreptul să-şi păstreze pecetea, 
iar elementele noi, alogene, să între în felul de-a simţi, 
de a voi şi de a lucra al elementelor care au creat şi care 
şi-au pus pecetea. Am spus-o şi aiurea şi o spun şi aici. 
Fiecare oraş trebue să-şi aibă acest caracter osebitor, şi 
un oraş care şi-l pierde, ajunge netrebnic, de-l pot pră- 
pădi toate incendiile fără mare pagubă. 

Oraşul acesta a fost creat, nu din capriciul unui 
Domn sau dintr'un hazard al desvoltării istoriei moldo- 
veneşti. Nu a fost creat, iarăşi, ca un vad pe un drum de 
comerţ, cum a fost, în Germania, Frankfurtul, care este 
„Vadul Francilor“, sau alte localităţi ; el n'a fost în le- 
gătură cu un popas de negustori cari să fi stat întâiu acolo 
şi din bojdeucile lor primitive să se fi ridicat un adevărat 
oraş. Oraşul acesta este o creație organică a vechii Mol- 
dove, care ea însăși este o creaţie organică a poporului 
romiînesc. Aceasta este o definiție de atita vreme uitată, 
şi, din cauza uitării acestei definiţii, vine acum toată ră- 
tăcirea, toată mizeria, toată ruina, toate turpitudinile 
care au căzut asupra acestui nobil oraş. 

Intre oraşele din Muntenia şi cele din Moldova e o 
deosebire ca şi între cele de dincoace şi cele din 
Ardeal. Cînd zic: Moldova, înţeleg Bucovina şi Basa- 
rabia în acelaşi timp. Greşeala noastră cea mare, pe 
care o menţinem pînă acum de hatîrul unor politi- 
ciani de căpătuială, amatori de viaţă locală, care li 
poate da anumite satisfacţii, este că n'am ridicat du- 
pă unire graniţele create de străini, ci am continuat 
să admitem că există o Bucovină şi o Basarabie. Cînd, 
acum cîțiva ani, eram la guvern şi m'am dus la Cer- 
năuţi, li-am spus: „cea d'intiiu datorie a dv. este de-a 
distruge şi uita Bucovina dv., cum trebuie distrusă şi ui- 
tată Basarabia celorlalţi uzurpatori“. Mulţi dintre acei 
cari vin din Ardeal nu înţeleg deosebirea între un oraş 

moldovenesc si un oras al lor. Eu cunosc, fireşte, foarte 
mulţi Ardeleni şi am găsit adesea o oarecare neînţele- 
gere a ceea ce este un oras din „Vechiul Regat“ faţă de 
un oraş din Ardealul lor. Un oraş din Ardeal înseamnă 
un tîrg unde vin ţăranii Duminica şi sărbătoarea, în cen- 
trul căruia se aşează cîţiva negustori, din care cauză stră- 
zile lungi cu piața vastă, păstrînd praful, fînul şi paiele 
care vin din vizita făcută, din timp în timp, a ţerănimii 
împrejmuitoare. Dar un oraş ardelean nu e totdeauna 
un tîrg care să fi strîns o populaţie oarecare în jurul lui, 
ci este şi un oraş colonizat. S'au adus Saşi, s'a adaus o 
populaţie ungurească, si sau încunjurat cu ziduri, mai 
ales în ce priveşte admirabilele cetăţi săseşti din Ardeal, 
care supt multe raporturi ar putea să ni servească de în- 
vățătură, pentru iubirea cu care aceşti viitori prieteni şi 
colaboratori îşi încunjură locul de naştere. 

Fără îndoială că Ardealul, cu tîrgurile şi cetățile sale, 
este o podoabă şi o mîndrie a ţării, însă oraşele de acolo, 
create prin colonizare, sau acelea care vin din desvolta- 
rea tîrgurilor, nu au a face cu oraşele dela noi. Iar între 
oraşele din Muntenia şi cele din Moldova este o mare 
deosebire, deşi toţi suntem Romîni de-o potrivă, ba chiar 
unii dintre noi, cei din ținuturile acestea, au abdicat, cu 
o nobilă nepăsare, în folosul: întîiu al boierimii muntene 
şi pe urmă al elementelor mai de jos de acolo. Dar deo- 
sebirea există. 

Orașele din Muntenia s'au alcătuit dintr'o formaţie 
agricolă, încetul cu încetul. Cîmpulungurile erau o mul- 
time de sate pe o vale de rîu, ele i împreună formînd acel 
„Câmp lung“, cum sînt de altfel şi cele două Cîmpulun- 
guri din 5 si Câmpulunsul din Maramureş, pe 
lîngă care a fost un Cîmpulung în Peninsula Balcanică. 
Unele din oraşele acestea arată. prin bisericile lor. că sînt 
alcătuite din sate. De exemplu Vălenii-de-Munte înseam- 
nà un număr de oameni cari s'au aşezat pe marginea u- 
nui rîu din partea de munte, fiecare în jurul bisericii sa- 
le: unii sînt Costeni, „oameni de pe coastă“, alţii sînt Beri- 
voieşti, „urmaşii lui Berivoiu“, alţii Berceni, veniţi dela 
Berca. In mijloc a fost o mănăstire ; sau aşezat apoi 
cîțiva negustori, în mare parte de origină balcanică, apoi 

au urmat cîţiva boierinasi de treapta a treia, a patra, si 
s'a alcătuit oraşul. Cele mai multe din oraşele muntene 
— unele sînt însă în legătură cu episcopiile — s'au for- 
mat asa. Oraşele din Moldova, prin urmare şi Iaşul, s'au 
format altfel. 

Aceasta este o țară răsărită din cucerirea cavaleri- 
lor maramurășeni, luptătorii din Maramurăş, cari s'au 
coborât în secolul al XIV-lea, ca oameni deprinşi a purta 
supt scutul regelui Ungariei războiul pentru cruce. Oa- 
meni viteji, şi titlul lor cel dintiiu a fost: viteaz, cavaler, 
miles. Si Dragoş cel vechiu şi Bogdan pe urmă, si toţi acei 
cari i-au încunjurat, erau oameni cari au venit călări, 
cu sabia la coapsă şi sulița în mînă. 

Aici au întîlnit elemente străine, ca Saşii din Baia. 
cari s'au închinat: au întîlnit oarecare elemente, ţerăneşti, 
care au ieşit şi şi-au scos căciula adînc înaintea oameni- 
lor veniţi să întemeieze o ţară. Acesta este caracterul 
dominant al populaţiei de aici, care face ca orice teran 
să stea drept înaintea oricui : se recunoaşte şi sub zdren- 
tele cele mai sfărîmate ostaşul care a fost odinioară. Si 
aceasta mai face încă un lucru : caracterul adevăratului 
Moldovean, care, amestecat în politică, e un Lascăr Ca- 
targiu, un Mihail Kogălniceanu, pînă la un Petre Carp, 
toţi acei cari nu s'au schimbat după vremuri, închinîn- 
du-se unei formule astăzi ca s'o părăsească mine, pen- 
tru ca prin demagogie să-şi strîngă mai multă lume în 
jurul lor. Oameni dîrji, aspri, ținîndu-se pînă la sfîrşit 
de mîndria pe care mau sacrificat-o pentru beneficiul 
puterii. 

Oraşele din Moldova s'au creat în jurul cetăților, a 
fortărețelor. Nu pe maidane unde se adună vitele la tîrg, 
ci pe unde sus stă straja lui Vodă dela cetate. De altfel, 
întîiu Domnul păzia drumul ţării, ţinînd linişte si atră- 
gînd prosperitate; cine a venit pe urmă, a venit din mila 
Domnului, care şi-a pus pretutindeni biserica sa şi a clă- 
dit case pentru oștirea sa. E un oraș făcut cu sabia şi cu 
sulița. 

Urmăriţi desvoltarea acestui oraş, Iaşul. Pe vremea 
lui Ştefan-cel-Mare, unde era ? Dela Cetăţuia se coborîse 
jos la biserica Sfîntului Nicolae şi la Curțile noi ale lui 

Vodă, care avea biserica veche, ce a fost înlocuită cu ju- ` 
căria de zahăr a răposatului Leconte du Noiiy: şi nu poti 

face un pas aici, fără să întilneşti clădirile unui om care 

n’a avut simţul ţării şi a călcat în picioare tot ce este al 

nostru, pentru a face lucrurile greoaie şi nepotrivite, ca 

şi acel oribil palat, care este o copie stupidă a Palatului 

de Justiţie din Paris, încercare neizbutită a unui arhi- 

tect plagiator. 

Fiecare oraş are un mediu : dacă nu se mai potri- 
veşte cu mediul, el nu are nicio valoare, şi este o rea lec- 
ție, care se dă acelora cari privesc, este o stricare a gustu- 
lui tineretului. Cu cît clădirea este făcută mai cinstit, cu 
atît este mai mare nenorocirea ; dacă este bine făcută, 
ţine mult de tot, sute de ani chiar, şi atunci dă ansam- 
blului o aparenţă falşă, de şi poate că n'o mai simte ni- 
meni. Aceasta mi-a dovedit-o un întrebător de astăzi : 
cînd am dus pe elevii miei şi pe atitia din laşi să li arăt 
monumentele istorice, mă întreba dacă intrăm şi în Pa- 
latul Administrativ. Nu vă pot repeta ce am spus aceluia 
care mă întreba. 

De acolo, dela Cetăţuia s'a întins Iaşul. Si nu pe 
vremea lui Alexandru Lăpuşneanu, cînd s'a ridicat So- 
cola, nu pe vremea lui Petru Șchiopul, care a făcut Ga- 
lata, tot pe deal, sau pe vremea cînd supt Movileştii dela 
începutul secolului al XVII-lea s'a făcut bisericuţa lui 
Balica, care s'a transformat de Grigore Ghica la începu- 
tul secolului al XVIII-lea în Frumoasa (cit este de fru- 
moasă acum vă rugăm s'o vedeţi şi dv.). Nu s'a întins la. 
sul pe vremea lui Lăpuşneanu spre Strada Lăpuşneanu. 
Am tipărit o călătorie a unui Francez, de Fourquevaux, 
care a venit la Domnul Moldovei, în două rînduri, pînă 
la 1591, cînd a părăsit Moldova ca să se ducă să moară 
în Tirol, la Bolzano şi l-a văzut pe Vodă distribuind drep- 
tatea, „sous une frescade“: în jos de cetate era un frunzar 
şi acolo, la adăpostul razelor soarelui, stătea Petru-Vodă 
şi țăranii îngenunchiau înaintea lui cu plîngerile lor, pe 
care Domnul le judeca în Divan. 

Tot Iaşul pînă la 1630—40 a fost acolo, pe la Cetă- 
tuia şi, odată ce Cetăţuia era acolo, tot restul era deter- 
minat de existenţa ei. Dacă oraşul s'a întins în altă parte, 

aceasta se datoreşte la mai multe motive. Astfel biserica 
Sfîntul Sava, cu forma ei rotundă, potrivită cu arhitectu- 
ra din Siria, era un mitoc al mănăstirii Sfîntului Sava de 
lîngă Ierusalim, unde Petru Șchiopul avea un depozit de 
bani, şi, cînd a murit el şi fiul său, aşa de frumosul copil 
Ștefan, o rudă de-a lor, Aslan, nepotul lui Petru, a mers 
la Sfîntul Sava cel din Asia ca să culeagă banii lăsaţi de 
fostul Domn acolo. Petru a ajutat pe călugări să-și facă 
un mitoc aici ; turnul, foarte interesant prin forma lui, 
l-a adaus Radu Mihnea, nepotul de nepot al lui Petru 
Șchiopul, dania acestuia trecînd în sama familiei, pen- 
tru a fi susținută si crescută de Radu Mihnea, în acelaş 
timp cînd fata lui Petru, măritată cu Veneţianul Polo 
Minio, îngrijia de Galata, venind anume în Moldova pen- 
tru aceasta, şi, adaug, mănăstirea de dincolo de dealul 
Cetăţuii, Hlincea, e făcută de primul ei sot, Spătarul 
Zotu Tigarà şi reparată de Ştefan, fiul lui Vasile Lupu. 

Cine a mutat în vale, în fund, Iasul si cine l-a întins 
pînă la Golia, e Vasile Lupu. Acesta nu era un Domn de 
țară, ca vecinul său Matei, cerut de Ţara-Romînească, ci 
împotriva lui se va ridica, în numele ţării, Gheorghe Şte- 
fan, care l-a răsturnat. 

Străinul al cărui tată venise cu Radu Mihnea, cel 
crescut în străinătate — și nu știu dacă după anumite 
teorii de rasă ar fi avut dreptul să domnească asupra 
Moldovei —, vorbia piţigăiat grecește, cum se vede din 
cutare scrisoare pe care am tipărit-o. Cu averea, cu vi- 
sul, cu pretenţia, cu lipsa lui de simț pentru tradiţie, el 
se închipuia, în deosebire de acel Matei, părintele terii, 
încunjurat de obştea ei, se vedea, zic, pe o corabie veneti- 
ană, ajutat de o armată polonă intrînd în Constantinopol 
ca un fel de Vasile al III-lea,—îl chema Lupu, si ca Domn 
îşi luase numele de Vasile. Chip de Impărat constantino- 
politan, el a dat Moldovei legi, cum le-a dat Vasile Bizan- 
tinul, legipe care tara nu le-a aplicat niciodată, cum se 
întîmplă întotdeauna cînd legile nu se potrivesc cu tra- 
ditia ei, de şi el a tăiat picioare, mini. capete, în străşni- 
cia sa. Trei Ierarhi si Golia. ctitoriile lui, înseamnă o de- 
viare a Iaşului faţă de Cetăţuia. 

Inchipuiți-vă ce-ar fi fost Iaşul rămas pe dealuri si 
țeranul, păscîndu-şi vitele sau oile pe şesul Bahluiului, 
Sar fi uitat la catapeteasma aceasta a zidurilor cetăţii 
vechi. Văd înaintea mea ceva asămănător cu icoana 
splendidă, pe care am văzut-o în Italia, a cetăților et- 
rusce : Perugia, Orvieto, care se aşează cu piatra lor trep- 
tat pe coastele dealurilor. S'a băgat Vasile Lupu jos, la 
baltă. 

Opera începută de dînsul a fost întreruptă, însă, de 
Duca-Vodă, care era din Rumelia, Grec, fost şerb al Tur- 
cului care a venit într'un rînd la dînsul, ferfeniţos, în 
Divan şi l-a chemat acasă : „Efendi, efendi, blem“ (vină 
la Rumele) de unde era originar. 

Cu toată înrîurirea însă a soţiei sale, ctitora Mitro- 
poliei, Duca-Vodă a răsărit iarăşi pe deal, unde atrăgeau 
amintirile trecutului, şi a ridicat acea biserică a Cetăţuii, 
într'un stil mai ales decît podoabele, luate din Orient, ale 
Trei lerarhilor lui Vasile sau cele dela Golia, împrumu- 
tate în mare parte dela Occidentul catolic. 

In secolul al XVIII-lea, Iaşul s'a ridicat la deal cu 
părţile dela Copou. Tot lupta între străinul care se aşea- 
ză la vadul de câştig şi între instinctul continuatorilor ce- 
lor vechi, al coboritorilor lumii indigene din secolul al 
XV-lea, cari tind la înălțimi. S'au suit casele boiereşti ad- 
mirabile, pe care urmaşii n'au ştiut să le păstreze, cum 
aveau datoria, în loc să le vîndă oricui, desconsiderîndu- 
şi neamul şi spurcînd cuibul familiei lor, deşi era mai 
bine să rămiîie şi să moară în sărăcie acolo. 

Sînt în Italia palate în care vezi, ici şi colo, licărind 
câte-o lumină. Coboriîtorul rasei, neamului de odinioară, 
nu are cu ce să-şi îngrijească toată casa, dar undeva el 
este acolo, nebănuit, păzindu-şi moştenirea. Am locuit 
de atitea ori la Veneţia, unde am pregătit o casă pentru 
dv. toţi, cari nu binevoiţi s'o vizitaţi, preferind otelu- 
rile, ba nici de departe măcar nu vă uitaţi la dînsa. Casă 
romînească, avînd vreo treizeci de odăi, cu locuinţe şi 
pentru cei mai modeşti şi pentru cei mai pretenţioşi, în 
care locuinţa, pentru cei cari vin în grup, este gratuită şi 
întreţinerea în condiţiile cele mai ieftine ce se pot în- 
chipui. 

Cunosc multă lume acolo, dar desfac două amintiri. 
Intr'un rînd, preşedintele uneia din societăţile de istorie 
din Veneţia la care particip, la toate, Ateneo Veneto, ca- 
re-şi serba o comemorare, mi-a cerut o conferință, si 
mi-am arătat dorinţa de a-l vizita acasă. Mi s'a spus că 
ar fi greu, căci în frumosul palat bătrînul Nani Mocenigo 
stă doar într'o odaie, fiul în alta, dar, cîtă vreme vor fi 
oameni din seminţia lor, vor sta acolo. 

Altă dată am fost poftit într'o familie, unde tatăl 
murise, văduva era străină, dar copiii erau crescuţi în 
tradiţiile din secolul al XVI-lea. Nimic nu fusese schim- 
bat în odăile căptuşite cu catifea de Genova, roşie, şi la 
mesele de ceremonie se scoteau cristalele, în care bău- 
seră cei dela 1600. Veţi zice: ce oameni bogaţi ! De loc, 
erau săraci, numai, cînd era vorba să se afirme ce este 
omul în casa lui, se deschideau vechile dulapuri, toată 
strălucirea aceasta de artă ieşia în faţă şi, în felul acesta, 
se forma caracterul celor cari veniau pe lume. 

Aşa s'a întins laşul pînă la Copou. Pe urmă au ve- 
nit Domnii Regulamentului Organic. Ideile liberale din 
Apus au pătruns şi pînă la noi. Sensul istoric a dispărut. 
Viaţa morală care ne ţinuse împreună, atîta vreme, s'a 
fărîmiţat. S'a făcut nisip şi praf ceia ce fusese cimentul 
etic al generaţiilor trecutului, şi atunci fiecare s'a aşezat 
cine ştie cum şi cine ştie unde. Mihai Sturza şi-a făcut 
palatul în mijlocul elementelor evreieşti, venite întîm- 
plător pînă în secolul al XVIII-lea, fără nicio chemare 
a nimănui, iar în secolul al XVIII-lea au fost chemate 
— ori dacă place, ori dacă nu place unora şi altora — 
numai pentru a fi într'un anume loc, într'o anumită si- 
tuaţie, ca o colonie care-şi are hotarele, dincolo de care 
nu poate să treacă. 


Acesta a fost sensul aşezării populaţiei străine aici, 
în Iași: în colonie, ca să trăiască așa cum au trăit stră- 
moșii. Dacă au trecut însă dincolo de margenile coloniei, 
au datoria de a se face admiși prin sacrificiul complet a 
tot ceeace-i deosebeşte ca interese, materialiceşte sau su- 
fleteşte, de cei cari sunt înaintaşii, creatorii şi stăpinii. 

Rezultatul înaintării lor, neprevăzute ? Uitaţi-vă la 

străzile strâmte, la casele fără niciun fel de caracter, la fe- 
reştile fără flori, cu lipsa unui buchet măcar de arbori în 
cuprinsul curților, unde fermentează imundiţiile. Inca- 
pacitate de a se ridica a unor oameni din cari cruzimea 
soartei, fără îndoială, a făcut o plebe permanentă a tu- 
turor civilizațiilor, deşi uneori se ridică din ei oameni 
minunaţi, înaintea cărora mă închin ca înaintea orică- 
rei manifestări superioare umane. De pe urma acestei 
nenorociri seculare a rămas o plebe ireductibilă. Şi gre- 
şeala celor cari s'au ridicat de acolo, este de a nu fi cău- 
tat să ridice la nivelul cuvenit pe acei din mijlocul cărora 
au ieşit, precum nivelul Romînului dela ţară trebuie să 
fie ridicat prin ruda sa, fiul, ginerele, veniţi în societatea 
de sus. Datoria intelectualilor evrei este să ajute a face 
să dispară această regiune a vechiului ghetto al Moldo- 
vei, făcînd din cei de acolo oameni înainte de toate, oa- 
meni oneşti şi patrioți, contra cărora să nu se poată a- 
duce învinuirile care nu se potrivesc cu oricare om mun- 
citor şi constant. Noi, nu scoatem din ţară pe nimeni cu 
de-a sila : anume teorii barbare de aiurea nu sunt potri- 
vite cu firea noastră ; sunt convins că numai vitalitatea 
naţională poate să facă minunile : discursurile, oricât de 
cald rostite, nu pot săvîrşi acest lucru, cu atît mai puţin. 
cînd se amestecă interesele de partid sau interesele per- 
sonale. ] 


Dar ce e azi, nu mai poate fi tolerat. Insă, fiindcă, 
deocamdată, pe unii oameni nu-i putem schimba, — şi 
aici ajungem la partea a treia din conferinţa mea „aceia 
care priveşte viitorul — avem datoria să creăm alături 
de viaţa acelora viața noastră, pe care să wo amestecăm 
cu viața nimănui. Să trăim noi între noi pe bazele noas- 
tre istorice, cu ochii îndreptaţi, către viitorul nostru, în lo- 
curile sănătoase şi nobile de care este încunjurat acest o- 
ras. 

Nu ne vom sui cine ştie cit de sus pe dealurile care 
încercuiesc laşul ; ar fi o trudă grea şi mijloacele noastre 
nu ar ajunge, cu acea vitalitate naţională pe care mă tru- 
desc s'o scormonesc şi cînd cred că am ridicat-o, ori cade 
jos, ori se îndreaptă în altă direcţie decît cea voită de 


17 


t 


www.dacoromanica.ro 


mine. Boierimea „fanariotă“ ni-a arătat drumul cel bun. 
Ea s'a dat dela sine la o parte: s'a aşezat în casele ei fru- 
moase de stil apusean, cu saloanele lor mîndre, cu bal- 
coanele în care se înfăţişau doamnele de pe vremuri, cu 
intrarea maiestoasă supt care se opriau trăsurile frunta- 
şilor ţării ; s'au urcat în sus către pădurice, către aier li- 
ber, către vii, acolo, la Copou. 

Noi nu trebuie să redăm naţiunii noastre acel deal 
sacru al Iașului. In loc ca administraţia să clădească tot 
felul de monumente nepotrivite, avem datoria să răs- 
cumpărăm casele boiereşti de odinioară şi acolo să așe- 
zăm temeiul neamului de mine; cine a intrat proviso- 
riu şi a dat bani cînd a luat, va primi bani cînd se va 
duce. Acolo sus trebuie așezat Iaşul monumental, care 
trebuie să existe. 

Voiu răspunde şi la întrebarea dacă este posibil ca 
acest laşi monumental să existe, ceia ce presupune Ia- 
sul bogat, Iaşul puternic, şi voiu termina această con- 
ferinţă cu asigurări de optimism, în ce priveşte oraşul 
amintirilor mele. 

In fața negaţiilor şi în faţa rătăcirilor cu puțină 
minte, eu voiu așeza această siguranță în viitorul națiu- 
nii și țării mele, sprijinit numai pe valoarea lor netăgă- 
duită şi pe nesfârşitele puteri, încă necercetate, care se 
găsesc în adîncul acestui neam. 

Dincolo de casele acestea ale aristocrației moldove- 
ne, unde am aflat că după războiu s'au împărţit terenuri 
pentru cei cari au luptat ca să se întemeieze această ţară, 
nu trebuie să fie cîteva case sămănate, ci trebuie să fie 
Iașul cel nou. Din Iaşul cel vechiu mare lucru nu se va 
putea face : cîteva străzi, iar în jurul monumentelor va 
trebui să se dărîme mult ; multe case netrebnice vor tre- 
bui să cadă. Mă întreba cineva pe cine aş pune eu pri- 
mar la laşi ; i-am răspuns: Tîrnăcopul. Trebuie ca, ani 
de zile, să se dea jos murdăria, să se puie parcuri de să- 
nătate sau casele noi, care să încunjoare, ca strajă, ve- 
chile monumente. 

Mitropolia, Inalt Prea Sfinte, prea multă vreme a 
vegetat. Acel subt care a început să vegeteze, din nenoro- 
cire, în ce priveşte rînduiala gospodărească, a fost un om 

mare şi sfint : Veniamin Costachi, creator în domeniul 
culturii, rău gospodar însă. Am tipărit cîndva versuri ale 
unui poet necunoscut, în care se spune că acolo unde au 
predicat „„Teotochi şi Evghene“ (Bulgaris) s'au adunat 
„Jidovi“ şi au tăcut „dughene“. Incunjurimea străină, 
încă odată o spun. trebuie înlăturată. Fiecare om care 
munceşte are dreptul să se găsească la locul lui, dar nu- 
mai la locul lui, şi în jurul Mitropoliei nu se poate admite 
o altă viaţă decit, nu numai o viaţă creştină, dar o viată ci- 
vilizată, o viaţă creștină în legătură cu scopurile si sen- 
sul Mitropoliei. Acolo trebuie să se creeze cartierul Mi- 
tropeliei, cu tipografia Mitropoliei, cu fabricile de veş- 
minte pentru tot clerul moldovenesc, cu fabricile de o- 
doare pentru toate bisericile din Moldova, — nu să se 
cumpere de Fraţii Bloch din Galiţia anaforniţele şi can- 
delele noastre, plătindu-le uneori cu o miserie, pentru a 
ti înlocuite cu altele fără niciun fel de gust. Acolo să fie 
şi o viață şcolară, bisericească. Seminariul nu este de- 
parte ; ar fi bine să i se dea tot locul pînă acolo, sau să 
se deschidă calea care duce dela Mitropolie la Seminariu. 
Părintele director poate îşi aduce aminte că, fiind eu 
ministru al Instrucţiei şi Cultelor, am spus cîndva în 
Sfîntul Sinod: „mie seminariile acestea îmi plac sub 
multe raporturi ; nu-mi plac supt acela că nu miroase în 
ele a biserică“. Elevii trebuie deprinşi, pînă la mătura- 
rea scîndurilor, pînă la ştergerea sfeşnicelor, la umple- 
rea candelelor cu untdelemn şi la îngrijirea lucrurilor bi- 
sericeşti, pentru misiunea lor. Pînă în strada Lozonschi, 
— dela acel boier Lozonschi, din Lozna, tatăl Doamnei 
lui leremia Movilă, toată partea aceasta ar alcătui 
blocul metropolitan. Şi în altul, tot al nostru, ar fi de par- 
tea cealaltă, unde se înşiră cele mai frumoase dintre bi- 
sericile din jos, din fund, ale Iaşului: Bărboiul, de şi pre- 
făcut, Sfîntul Sava, Golia, cu acele ziduri admirabile, cu 
acel larg cuprins, cu acea biserică măreaţă, în care tre- 
buie, în zilele Inalt Prea Sfinţiei Tale, să sune din nou 
clopotele, şi să chemaţi Comisia Monumentelor Istorice, 
să mă chemaţi şi pe mine să asist la cea dintâiu slujbă 
care se va face în lăcaşul redat serviciului divin. 
Incolo, Evreimea poate să-şi caute de comerţ, pe 

cînd ai noştri ar sta acolo sus, in aier curat, în cuprinsul 
caselor de unde negustorilor romîni li vor veni clienţi de 
aceiaşi nație cu dînşii. Iar, în ce priveşte odiosul drum 
de cîrciume care duce către Cetăţuia, acela nu este Iaşul. 
Nevoile electorale au legat de Iaşi această porcărie de 
nesfârşite străzi, care se înfundă în noroiu şi praf. De ce 
să plătească Ieşeanul gospodar pentru întreţinerea unor 
drumuri de-a lungul cărora niciodată nu se vor ridica a- 
devărate case ? Să fie acolo un Iaşi rural, în care de fapt 
nu avem o casă veche, o biserică. Sus însă, la Copou, să 
fie oraşul cel nou. Statul are pământuri acolo : să le dea 
funcţionarilor pe cari nu-i poate plăti suficient. Ar fi de 
ajuns un om energic pentru ca în doi ani să se ridice a- 
colo noul oraş romînesc. Am întrebat pe cineva, pe d. 
Zamtir Brătescu, care, ca subsecretar de stat, a organizat 
noul regim al alcoolului, care aduce atitia bani pentru 
ţară, dacă diîndu-i-se sarcina, ar începe un astfel de lu- 
cru. — „Cu cea mai mare bucurie.“ 

S'ar crea atunci un oraş ca atîtea aiurea după răz- 
boiu, pe care le-am văzut şi eu. In Toscana este un ad- 
mirabil oraş: Siena, cu străzi aşa de înguste, încât cine 
nu-i de acolo, e veşnic în primejdie de moarte, căci merg 
trăsurile pînă pe trotuar. Ce ar fi făcut un primar iea 
noi ? Evident că ar fi dàrimat cîteva case vechi, ca să se 
puie în loc cîțiva zgîrie-nori. Dar primarul de acolo a lă- 
sat vechiul oraş neatins si dincolo de zidurile lui a creat 
oraşul cel nou, iar în mijlocul lui, lucru admirabil, un 
mare parc cu pomi sădiți dintre cari fiecare poartă nu- 
mele unui ofițer sau soldat căzut în războiu, şi să vedeţi 
dv. cum se duc familiile să îngrijească pomul purtind 
numele rudei jerttite pentru ţară. Rinduri de case cu- 
rate, de jur împrejur, dealuri verzi ; pomi, sănătate, iu- 
bire de viaţă ; va veni o vreme cînd soluţia chestiunii so- 
ciale va fi căpătată prin oraşele-grădini, prin terenurile 
împărţite săracilor. Gîndiţi-vă şi ce au făcut Germanii 
în jurul Berlinului, încunjurat astăzi de un lung şir de 
oraşe noi, şi, cînd şirul a fost terminat, atunci le-au unit 
şi au creat „Marele Berlin“. Nu ca aici, unde trebuie să 
pătrundem prin ţigănimea şi jidovimea săracă din mar- 
genea oraşului ca să intrăm în oraşul central, unde ase- 

menea elemente au cărat toate lăturile şi toată murdăria 
lor. 

Cînd oare Iaşul se va ridica din nou ? Iaşul se va ri- 
dica din nou cînd superstiţia bucovineană, cînd super- 
stiția basarabeană — ca și a Ardealului — vor dispărea. 
In loc să se care aici bogătaşii străini din Basarabia ca să 
domine toată viața economică a oraşului, căci noi nu 
sîntem dominați aici numai prin alogenii dela noi, ci 
şi prin acei cari aduc în acelaşi timp şi moştenirea tică- 
loasă a stăpînirii hoţeşti şi brutale a Ruşilor, în loc de 
aceasta, trebuie ca de aici să plece elementele trebui- 
toare, — cum au plecat în timpul războiului Romînii 
din vechiul regat, cari s'au dus şi au înfiripat viaţa ro- 
minească în Basarabia, ca un Munteanu-Rîmnic, ca să 
romanizeze Moldova de Răsărit. In vecinătatea celor mai 
sfinte oraşe ale noastre sînt centre care nu au nicio 
rațiune de a exista ca rivale ale Iaşului. In Bucovi- 
na, Suceava trebuie ridicată, pe cînd Cernăuţul tre- 
buie lăsat să se coboare acolo unde era înainte de 
stabilirea străinilor ; este de ajuns să se strămute anu- 
mite aşezăminte ale lui în altă parte. 

Si atunci laşul poate să devie din nou inima Moldo- 
vei-de-sus, în loc să fie un colţ părăsit, alături de care se 
continuă o viaţă cu străini şi cu Romîni în mare parte 
înstrăinaţi, o viaţă care nu este a noastră şi care a căzut 
asupra noastră ca un blăstăm. Atunci fără îndoială 
că Universitatea din Cernăuţi ar avea o Facultate de 
Teologie fără celelalte Facultăţi, atunci fără îndoială 
că Basarabia nu ar avea pretenţia de aşezăminte supe- 
rioare pe care le are acuma, cum nici Clujul, pe care 
nu l-am dorit cu Universitate, ci, cum spuneam după 
războiu : Universitatea Ardealului este la Bucureşti, iar 
Clujul poate avea aşezăminte de tehnică, de industrie, 
aşezăminte agricole, de organizaţie comercială, dar noi 
trebuie să scoatem pe Ardeleni din Ardeal, pe Bucovi- 
neni din Bucovina, pe Bănăţeni din Banat, pe Basara- 
beni din Basarabia şi să-i aducem aici, unde a fost inde- 
pendența şi de unde a curs sîngele. Orice profet, adevă- 
rat sau mincinos, ni-ar veni de acolo, România nu va fi 

într'adevăr întreagă decit în momentul cînd pretențiile 
aacestea ale localismului vor capitula. 


Plecînd din mijlocul dv. cine ştie pentru cîtă vre- 
me, ţin să vă mai spun un lucru: această seară 
să n'o socotiți în legătură cu o carieră politică de mult 
isprăvită şi care nu are nicio dorință de-a se co- 
borî în mocirlele electorale de astăzi; să n’o soco- 
tiți în legătură cu sentimente, care ar fi străine de 
respectul pe care-l am pentru orice muncă, pentru 
orice talent, şi de mila pe care o am de orice om. Să pri- 
viţi aceste cuvinte numai ca mărturisirile cuiva care do- 
reşte ca peste mormîntul acelora cari au întemeiat acea- 
stă mare ţară să nu fie nici jocul destrăbălat al demago- 
giei Romînilor conrupţi, nici triumful unei alte munci, 
decît munca noastră. 

